open-index/open-wikipedia-markdown huggingface dataset:
காதல் கவிதை

***காதல் கவிதை*** (*Kadhal Kavithai*) 1998-இல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார். பிரசாந்த், இஷா கோப்பிகர், கஸ்தூரி, மணிவண்ணன், ஸ்ரீவித்யா ஆகியோர் முக்கியக் கதாபாத்திரங்களில் நடித்திருக்கின்றனர். படத்திற்கு இளையராஜா இசையமைத்துள்ளார்.

1998 திசம்பர் 25 அன்று வெளியான இப்படம் நல்ல விமர்சனத்தை பெற்று, வணிக ரீதியான வெற்றியும் பெற்றது.

## நடிகர்கள்

*பிரசாந்த் - விஸ்வா
*இஷா கோப்பிகர் - சோதி
*கஸ்தூரி
*மணிவண்ணன்
*ராஜீவ் 
*அம்பிகா 
*ஸ்ரீவித்யா
*சார்லி 
*நிகிதா ஆர்யா - சோபா
*தலைவாசல் விஜய் - பாண்டியன்
*கரண்- கௌரவத் தோற்றம்
*ராஜூ சுந்தரம் - கௌரவத் தோற்றம்
*ரோஜா - கௌரவத் தோற்றம்

## கதைச்சுருக்கம்
விஷ்வா (பிரசாந்த்) தன் நண்பன் ஆனந்தத்துடன் (சார்லி) நேரத்தை கழிக்கிறான். தன் தந்தையுடன் எப்பொழுதும் சண்டையிடும் தாயைத் தவிர்த்துவருகிறான். அந்நிலையில், ஜோதியை (இஷா கோபிக்கர்) விஷ்வா சந்திக்க நேரிடுகிறது. பின்னர், இலண்டன் செல்லும் விஷ்வா, இளவரசி டயானா கல்லறையில் மிக அருமையான காதல் கவிதை ஒன்றை விட்டுச்செல்கிறான். அதே நேரம், அந்தக் கல்லறைக்கு வரும் ஜோதி, அந்தக் காதல் கவிதையை படிக்கிறாள். அதை எழுதிய நபரை சந்திக்க ஆசைபாடுகிறாள் ஜோதி. ஜோதிக்கும் விஷ்வாவிற்கும் பார்க்காமலே நட்பு மலர்கிறது. விஷ்வா - ஜோதி ஜோடி ஒன்று சேர்ந்ததா என்பதே மீதிக் கதையாகும்.

## ஒலிப்பதிவு

படத்தின் பின்னணி இசை மற்றும் பாடல்களின் இசையை அமைத்தவர் இளையராஜா ஆவார். 1998 ல் அதிகமாக விற்பனையான இசைப் பாடல்களாக இப்படத்தின் பாடல்கள் இருந்தன.

## தயாரிப்பு
1998-இல் ஷங்கர் இயக்கிய ஜீன்ஸ் வெற்றிக்கு பின்னர், அகத்தியன் இயக்கத்தில் பிரசாந்த் நடிப்பில் படம் ஒன்றை தயாரிக்க ஒப்புக்கொண்டார் அசோக் அம்ரிதராஜ். *அதிசயம்* என்ற பெயருடன், தமிழ் நாட்டில் படப்பிடிப்பு துவங்கியது. தனது முந்தய படைப்பின் (காதல் கோட்டை) நினைவாக, இப்படத்திற்கு *காதல் கவிதை* என்று பெயர் மாற்றம் செய்தார் அகத்தியன்.

ராஜூ சுந்தரம், கஸ்தூரி இடம்பெறும் பாட்டு ஒன்றுக்கு நடனம் அமைத்தார். இலண்டனில் இளவரசி டயானா நினைவிடம் இருக்கும் இடத்தில், படத்தின் சில காட்சிகள் படமாக்கப்பட்டன.

## வெளியீடு
இப்படத்தில் இஷா கோபிகரின் நடிப்பை பார்த்து, நெஞ்சினிலே படத்தில் அவருக்கு வாய்ப்பு வழங்கப்பட்டது. 1998-இன் சிறந்த அறிமுக நடிகை என்ற பிலிம்பேர் விருதையும் பெற்றார்.

## விமர்சனம்
இயக்குநர் கதாபாத்திரங்களின் கலவையையும் வசனங்களையும் சிறப்பாக  கையாண்டதாகவும், அந்த ஆண்டில் கட்டாயம் பார்க்க வேண்டிய படம் என்றும் விமர்சனம் செய்யப்பட்டது.

## மேற்கோள்கள்

## வெளி-இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:சார்லி நடித்த திரைப்படங்கள்
சுனந்தா முரளி மனோகர்

**சுனந்தா முரளி மனோகர்** என்பவர் இந்திய-பிரித்தானிய திரைப்படத் தயாரிப்பாளர் ஆவார். இவர் தன்னுடைய கணவர் மருத்துவர் ஜெ. முரளி மனோகரோடு இணைந்து எண்ணற்ற படங்களை தயாரித்துள்ளனர். இவர்கள் இந்தி, தமிழ், ஆங்கில மொழிகளில் திரைப்படங்களை தயாரித்துள்ளனர்.

இவர் 2017 டிசம்பர் 30-ல் உயிரிழந்தார்.

## திரைப்படங்கள்
* இந்தியன் சம்மர் - ஆங்கிலம் (1997)
* பிலட்ஸ்டோன் (திரைப்படம்) ஆங்கிலம் (1998)
* ட்ரோப்பிகல் ஹீட் ஆங்கிலம் (2001)
* ஜங்கிள் பாய் ஆங்கிலம் 2001
* இன்பர்னோ
**[[ஜீன்ஸ் (திரைப்படம்)]]* (1998)
**[[காதல் கவிதை]]* (1998)
**[[ஜோடி (திரைப்படம்)|Jodi]]* (1999)
**[[மின்னலே (திரைப்படம்)]]* (2001)
**[[மஜ்னு]]* (2001)
**[[அரசாட்சி (திரைப்படம்)]]* (2004)
**[[ராம்ஜி லண்டன்வேல்]]* (2005)
**[[தம்பி (2006 திரைப்படம்)]]* (2006)
**[[பிரவோக்டு (திரைப்படம்)|பிரவோக்டு]]* (2007)
**[[தாம் தூம்]]* (2008)
**[[மோதி விளையாடு]]* (2009)
**[[சிக்கு புக்கு]]* (2010)
**[[மிரட்டல்]]* (2012)
**[[கோச்சடையான் (திரைப்படம்)]]* (2014)
**[[ஆகே (திரைப்படம்)]]* (2017)

## ஆதாரங்கள்

## வெளி இணைப்புகள்
*

பகுப்பு:1957 பிறப்புகள்
பகுப்பு:2017 இறப்புகள்
பகுப்பு:கன்னடத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இந்திய பெண் திரைப்படத் தயாரிப்பாளர்கள்
கமலா சடகோபன்

**கமலா சடகோபன்** (மறைவு 14, நவம்பர் 2012) என்பவர் ஒரு தமிழ் எழுத்தாளரும், திரைப்பட இயக்குநர் சித்ராலயா கோபுவின் மனைவியும் ஆவார். இவர் தன் எழுத்துப் பணிகளை வை. மு. கோதைநாயகி நடத்திய ஜகன்மோகினி இதழில் துணை ஆசிரியராகத் துவக்கினார். பின்னர் மங்கையர் மலர் இதழில் நீண்டகாலம் இணை ஆசிரியராகப் பணிபுரிந்தார். இயக்குநர் ஸ்ரீதரால் துவக்கப்பட்ட சித்ராலயா இதழின் ஒரு பங்குதாரராகவும் இருந்துள்ளார். இவர் சுதேசமித்திரன், கலைமகள், விஜயவிகடன் போன்ற இதழ்களில் சிறுகதைகளை எழுதியுள்ளார்.  இவர் நாற்பதுக்கும் மேற்பட்ட புதினங்களையும், சிறுகதைகளையும், கட்டுரைகளையும் எழுதியுள்ளார். இவரது 'படிகள்' என்ற புதினத்திற்காக 1978 ஆண்டு தமிழ்நாடு அரசின் சிறந்த நூல்களுக்கான பரிசை அந்த ஆண்டிற்கான சிறந்த புதின எழுத்தாளராகப் பெற்றார்.

## எழுதிய நூல்கள்
### புதினங்கள்
* கதவு
* படிகள்
* அகல் விளக்குகள்
* சுவர்
* கிராமத்துப் பறவை
* ஊமை உறவுகள்
* என் இனிய மந்திரகோலே
* என் உயிர் தோழி
* கல்யாண கைதி
* கரை தொடாத அலை
* குயில் தோட்டம்
* மாலை சூடும் வேலை
* மேகலாபரணம்
* மோகன புன்னகை
* சொல்லாமலே சங்கீதா
* உனக்கே உயிரானேன்
* உறங்காத உள்ளம்
* வாரிசு

### அபுனைவு
* ஒரு பறவையின் சரணாலயம்

## மேற்கோள்கள்

பகுப்பு:2012 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ் இதழியலாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
குருனெரைட்டு

**குருனெரைட்டு** (*Grunerite*) என்பது Fe7Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆம்பிபோல் குழு கனிமங்கள் வகையைச் சேர்ந்த கனிமமாக இது வகைப்படுத்தப்படுகிறது. குருனெரைட்டு-கும்மிங்டோனைட்டு வரிசையில் இரும்பைக் கொண்டுள்ள இறுதி உறுப்பினராக குருனெரைட்டு கருதப்படுகிறது. இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. 

இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. படிகங்கள் பட்டகம் போன்று ஒற்றைசரிவச்சு படிகங்களாக இவை படிகமாகின்றன. கண்ணாடி, முத்து போன்ற பளபளப்புடன் பச்சை, பழுப்பு, அடர் சாம்பல் வண்ணங்களில் இப்படிகங்கள் காணப்படுகின்றன. மோவின் அளவு கோலில் குருனெரைட்டின் கடினத்தன்மை மதிப்பு 5-6 என்றும் ஒப்படர்த்தி அளவு 3.4 முதல் 3.5 எனவும் கணக்கிடப்பட்டுள்ளது. 
 
1853 ஆம் ஆண்டு சுவிசு-பிரெஞ்சு வேதியியலாளர் இம்மானுவேல் –இலூயிசு குருனெர் முதன் முதலில் குருனெரைட்டு கனிமத்தைக்  கண்டுபிடித்தார்.
  
## அமோசைட்டு (இழை குருனெரைட்டு)

அமோசைட்டு என்பது ஓர் அரிய கல்நார் வடிவத் தோற்றமுடைய குருனெரைட்டு வடிவமாகும். தென் ஆப்பிரிக்காவின் திரான்சுவால் மாகாணத்தின் கிழக்குப் பகுதியில் அமோசைட்டு எனப்படும் இழை குருனெரைட்டு வகை வெட்டி எடுக்கப்படுகிறது. தென் ஆப்பிரிக்க ஆசுபெசுடாசு சுரங்கங்கள் என்ற ஆங்கில சொற்களின் சுருக்கப் பெயரே அமோசா என்றாகி அமோசைட்டு என்ற பெயரானது.

பன்னாட்டு கனிமவியல் சங்கம் குருனெரைட்டு கனிமத்தை Gru என்ற குறியீட்டால் அடையாளப்படுத்துகிறது.

## மேற்கோள்கள்
 

## புற இணைப்புகள்

பகுப்பு:இனோசிலிக்கேட்டுகள்
பகுப்பு:இரும்புக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பிருந்தாவனம் (2017 தமிழ்த் திரைப்படம்)

**பிருந்தாவனம்** (*Brindavanam*) 2017 ஆம் ஆண்டு வெளிவந்த ஒரு இந்தியத் தமிழ்த் திரைப்படமாகும். இது ஒரு நகைச்சுவை கலந்த காதல் திரைப்படம். இதன் இயக்குநர் ராதா மோகன்; தயாரிப்பாளர் ஷான் சுதர்சன் ஆவார். இப்படத்தில் அருள்நிதி, விவேக் மற்றும் தான்யா முக்கிய கதாபாத்திரங்களை ஏற்று நடித்துள்ளனர். இதற்கு இசையமைத்தவர் விஷால் சந்திரசேகர். 2016 ஆம் ஆண்டு ஆகஸ்டு மாதம் துவங்கப்பட்ட இத்திரைப்படம் 2017 மே மாதம் 26 அன்று திரையிடப்பட்டது.

## நடிப்பு

* அருள்நிதி - கண்ணன்
* விவேக் -விவேக்
* தான்யா -சந்தியா
* தலைவாசல் விஜய் -சந்தியாவின் தந்தை
* சுப்பு பஞ்சு அருணாச்சலம் -நாகராஜ்
* எம். எசு. பாசுகர் -லூயிஸ்
* சிறீசரண்
* டவுட் செந்தில் - வார்க்கி
* செல் முருகன் - மணி
* கிருஷ்ணமூர்த்தி -ராமையா

## மேற்கோள்கள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அருள்நிதி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கார்ப்போலைட்டு

**கார்ப்போலைட்டு** (*Carpholite*) என்பது Mn2+Al2Si2O6(OH)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு சிலிக்கேட்டு வகைக் கனிமமாக இது வகைப்படுத்தப்படுகிறது. மஞ்சள் நிறக் கொத்துகள் போல ஒல்லியான பட்டகங்கள் அல்லது ஊசிகளாக கார்ப்போலைட்டு தோன்றுகிறது. செஞ்சாய்சதுரத் தொகுதி திட்ட்த்தில் இதன் படிகங்கள் படிகமாகின்றன. பெரோகார்ப்போலைட்டு, மக்னீசியோகார்ப்போலைட்டு, வனேடியோகார்ப்போலைட்டு மற்றும் பொட்டாசியோகார்ப்போலைட்டு உள்ளிட்ட கனிமங்கள் கார்ப்போலைட்டுக் குழுவைச் சேர்ந்த பிற கனிமங்களாகும். 

## தோற்றமும் கண்டுபிடிப்பும்

போகிமியாவின் கார்லோவி வாரி மண்டலத்தில் ஓர்னி சிலாவ்கோவ் நகரில் முதன் முதலாக 1817 ஆம் ஆண்டு கார்ப்போலைட்டு கனிமம் கண்டறியப்பட்டது. கிரேக்க மொழியில் உறுஞ்சு குழாய் என்ற பொருள் கொண்ட கார்போசு என்ற சொல்லையும் கல் என்ற பொருளை உணர்த்தும் லித்தோசு என்ற சொல்லையும் இணைத்து படிகத்திட்ட்த்தை அடிப்படையாக்கி கார்ப்போலைட்டு என்று பெயர் வைக்கப்பட்டது. குறிப்பாக குறைந்த அளவு பல்லுருவத் தோற்றத்திற்கு ஆளாகும் மென்களிமண் பாறைகள் வடிவில் கார்ப்போலைட்டு தோன்றுகிறது. சுடோவைட்டு, மாங்கனொவன் கார்னெட்டு, குளொரிடோய்டு மற்றும் புளோரைட்டு போன்ற கனிமங்களுடன் கலந்து இயற்கையில் கார்ப்போலைட்டு கிடைக்கிறது .

பன்னாட்டு கனிமவியல் சங்கம் கார்போலைட்டு  கனிமத்தை Car என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:இனோசிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:சிலிக்கேட்டு கனிமங்கள்
வியாழன் கோளின் மீது மோதல்

**வியாழன் கோளின் மீது மோதல்** (*March 17, 2016 collision with Jupiter*) 2016 ஆம் ஆண்டு மார்ச்சு மாதம் 17 ஆம் நாள் நிகழ்ந்தது. அப்போது சூரிய குடும்பத்தின் மிகப்பெரிய கிரகமான வியாழன் கோளின் மீது வானியற் பொருளொன்று மோதியது. அவ்வானியற் பொருள் ஒரு குறுங்கோளா அல்லது வால்வெள்ளியா என்பதை நாசா உறுதி செய்யவில்லை ஆனால் அது அவற்றில் ஒன்றாக இருக்கக் கூடும்.

## ஆதாரங்கள்
கெரிட் கெர்ன்பவ்வர் என்ற தொழில்சாரா வானியல் அறிஞர் மார்ச்சு மாதம் 17 ஆம் நாள் ஆத்திரேயா நாட்டின் வியன்னாவுக்கு அருகிலுள்ள மோட்லங்கு என்ற நகரிலிருந்து 20 சென்டிமீட்டர் தொலைநோக்கி வழியாக வியாழன் கோளை ஓர் காணொளி படமாக எடுத்துள்ளார். அவரது படப்பிடிப்பின் போது, வியாழனுக்கு வலதுபுறத்தில் ஓர் ஒளி தோன்றியதை தொலைநோக்கியின் வில்லை வழியாக அவர் பார்த்துள்ளார். இவருடைய படத்தைக் கண்டு சரிபார்த்த பின்னர்  மற்றொரு தொழில்சாரா வானியல் வல்லுநர் யான் மெக்கியான் என்பவர் 11 சென்டிமீட்டர் தொலைநோக்கி வழியாக தான் பிடித்த காணொளி படத்தையும், இதே நிகழ்வின் அகச்சிவப்பு வடிகட்டையும் பதிவிட்டார்

இவ்வானியற்பொருள் ஒரு குறுங்கோளாக இருக்க வாய்ப்பிருக்கிறது என்றும் அது வால்வெள்ளியாக இருக்காது என்றும்  நாசாவின் புவி உற்றுநோக்குத் திட்டத்தின் நாசா மேலாளர் பால் சோடாசு கருத்துத் தெரிவித்துள்ளார்.

## முன்னதாக நிகழ்ந்த மோதல்கள்

இதேபோல 1994 ஆம் ஆண்டு சூ மேக்கர் லெவி 9 என்ற வால் நட்சத்திரம் உடைந்து வியாழன் கோளின் மீது மோதியது

## மேற்கோள்கள்

பகுப்பு:வியாழன்
பகுப்பு:2016 நிகழ்வுகள்
நிருபா ராய்

**நிருபா ராய்** (Nirupa Roy (இயற்பெயர்: கோகிலா கிஷோர் சந்தரா புல்சரா, குஜராத்தி: નિરુપા રોય ; 4 ஜனவரி 1931 - 13 அக்டோபர் 2004) இந்திப் படங்களில் தோன்றிய இந்திய நடிகை ஆவார். இவர் தாய் கதாபாத்திரங்களில் அதிகமாக நடித்தார். அவரது முந்தைய திரைப்படங்களில் முன்னணிக் கதாப்பாத்திரங்களில் நடித்தார். 1970, 80 களில் தாய் வேடத்தில் நடித்தார். இவர் 50 ஆண்டுகளுக்கும் மேலாக நடித்துக்கொண்டிருந்தார். மேலும் அவர் 275 க்கும் மேற்பட்ட திரைப்படங்களில் நடித்தார். இந்தித் திரைப்பட வட்டாரங்களில் அவர் "துயரத்தின் ராணி" என்று குறிப்பிடப்பட்டார்.

## தொழில்
1946 இல், ராய் மற்றும் அவரது கணவர் நடிகர்கள் தேடும் ஒரு குஜராத்தி பத்திரிகையில் ஒரு விளம்பரத்திற்கு பதிலளித்ததன் மூலம் நடிக்கும் வாய்ப்பினைப் பெற்றனர். குசராத் திரைப்படமான ரணக்தீவில் அறிமுகமானார். அதே வருடம் அவரது முதல் இந்தித் திரைப்படம் அமர் ராஜ் இல் நடித்தார். அவரது பிரபலமான திரைப்படங்களில் ஒன்றான *டோ பிஹா ஜமீன்* 1953 இல் வெளிவந்தது. அவர் பெரும்பாலும் 1940 மற்றும் 50களின்   திரைப்படங்களில் புராணக் கதாபாத்திரங்களில் நடித்தார். இவருக்கு தெய்வீக வேடங்கள் பொருத்தமாக இருந்தது. இதனால்  மக்கள் அவரது வீட்டிற்குச் சென்று அவரிடம் ஆசீர்வாதம் பெற்று சென்றனர். அவரது இணை நட்சத்திரங்கள்  *டிரிலோக் கபூர்* (அவருடன் பதினெட்டு திரைப்படங்களில் நடித்தார்)), பாரத் பூஷண், பல்ராஜ் சாஹனீ மற்றும் அசோக் குமார் ஆகியோர். 1970 களில், அமிதாப் பச்சன் மற்றும் சசி கபூர் நடித்த பாத்திரங்களுக்குத் தாயாக நடித்தார்.

## விருதுகள்
# பிலிம்ஃபேர் வாழ்நாள் சாதனையாளர் விருது
# பெங்கால் திரைப்பட பத்திரிகையாளர்கள் சங்கம் - சிறந்த துணை நடிகை விருது (1962, சாயா)
# சிறந்த துணை நடிகைக்கான பிலிம்பேர் விருது

## திரைப்பட வரலாறு 1955 வரை

## மேற்கோள்கள்

## வெளியிணைப்புகள்
* 
* Obituary from rediff.com

பகுப்பு:1931 பிறப்புகள்
பகுப்பு:2004 இறப்புகள்
பகுப்பு:இந்தியத் திரைப்பட நடிகர்கள்
பகுப்பு:குஜராத் மக்கள்
பகுப்பு:20 ஆம் நூற்றாண்டின் இந்திய நடிகைகள்
அலாமோசைட்டு

**அலாமோசைட்டு** (*Alamosite*) என்பது Pb12Si12O36   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற இச்சிலிக்கேட்டு கனிமம் அது கண்டுபிடிக்கப்பட்ட இடத்தை அடிப்படையாகக் கொண்டு பெயரிடப்பட்டது. அலாமோசு, சனோரா, மெக்சிகோ நாட்டின் சொனோரா மாநிலத்தின் அலாமோசு நகரில் இக்கனிமம் கண்டுபிடிக்கப்பட்டது. ஈயம் மிகுந்த ஆக்சிசனேற்ற மண்டலங்களில் அரிய இரண்டாம்நிலை கனிமமாக அலாமோசைட்டு தோன்றுகிறது. பக்கத்திலுள்ள தகவல் பெட்டியில் கருப்பு லெட்டில்லைட்டுடன் அலாமோசைட்டு இணைதிருப்து ஓர் உதாரணமாகும் . பன்னாட்டு கனிமவியல் சங்கம் அலாமோசைட்டு கனிமத்தை Aam என்ற குறியீட்டால் அடையாளப்படுத்துகிறது.
 

## மேற்கோள்கள்

பகுப்பு:இனோசிலிக்கேட்டுகள்
பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
உப்பு கருவாடு (திரைப்படம்)

**உப்பு கருவாடு** (*Uppu Karuvaadu*) 2015 ஆம் ஆண்டு வெளியான தமிழ்த் திரைப்படம். இது ஒரு நகைச்சுவை கலந்த காதல் திரைப்படம். ராதா மோகன் இயக்க, கருணாகரன் மற்றும் நந்திதா இருவரும் முக்கிய கதாபாத்திரங்களில் நடித்துள்ளனர். நவம்பர் 27, 2015 இல் வெளியான இத்திரைப்படம், வசூல் ரீதியில் தோல்விப்படமாகக் கருதப்படுகிறது.

## நடிப்பு

* கருணாகரன் - சந்திரன்
* நந்திதா - மகாலட்சுமி
* ரச்சித்தா மகாலட்சுமி - உமா
* சதீசு கிருஷ்ணன் -ஜகன்
* லக்கி நாரயணன் - கார்த்திக்
* சாம்சு - இளங்கோ
* இளங்கோ குமரவேல் மாஞ்சா/கர்ணன்
* எம். எசு. பாசுகர் - அய்யா ஜெயராமன்
* மயில்சாமி (நடிகர்) - பாண்டியன்
* ஜி. மாரிமுத்து - சின்னவர்
* டவுட் செந்தில் - ஸ்டீபன் ராஜ்
* திண்டுக்கல் சரவணன் - சாமியார்
* ரேகா சுரேஷ்
* சிந்து

## மேற்கோள்கள்

## வெளியிணைப்புகள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
விசிறிவால் குருவி

**விசிறிவால் குருவி** (Fantail) மிகச் சிறிய பறவை இனமாகும். இது ஆஸ்திரேலியா, தென்கிழக்கு ஆசியா மற்றும் இந்திய துணைக்கண்டங்களில் காணப்படுகிறது. இப் பறவையினம் 'ரிகிபிடுரா' என்கிற மரபு வழியைச் சார்ந்தது. பெரும்பாலான குருவிகள் 15 முதல் 18 செ.மீ. நீளம் உடையது. இது வானில் பறந்து கொண்டே தனது இரையான பூச்சியினங்களை பிடித்து உண்பதால் இதற்கு 'விசிறிவால் குருவி' என்ற பெயர் ஏற்பட்டது. ஆனால் ஆஸ்திரேலியாவில் இருக்கும் "வில்லி வேக்டைல்" என்னும் இப்பறவைகள் அளவில் பெரியதாகவும், தரையில் ஊறும் பூச்சியினங்களைத் தாவி பிடிப்பதில் மிகச் சிறந்த வேட்டைக்காரனைப் போலவும்  செயல்படுகின்றன. ஆனால் "மோட்டோசிலா" இனத்தைச் சேர்ந்த 'வேக்டைல்'களுக்கும், விசிறிவால் குருவியின் இனத்திற்கும் எவ்விதமான தொடர்பும் இல்லை.

## உடல் அமைப்பு

விசிறிவால் குருவி சிறிய உடலையும், நீளமான விசிறிபோன்ற வாலையும்(11.5 முதல் 21 செ.மீ. நீளம்)கொண்டது. சில குருவிகளுக்கு அதன் வால் உடலை விடப் பெரியதாக இருக்கும். அதன் வால் பகுதி அதன் இறக்கையை விட நீளமாக இருக்கும். அதன் வால் பகுதியை மடிக்கும்போது பார்ப்பதற்கு வட்டவடிவமாகவும், விரிக்கும்போது காற்றாடியைப் போலவும் இருப்பதால் இப்பெயர் ஏற்பட்டது.    
                                
பெரும்பாலும், விசிறிவால் குருவி தனது இறக்கைகளை மடித்து, வால் பகுதியினை சிறிது சுருக்கி வைத்தவாறு கிடைநிலையிலேயே இருக்கும். இதற்கு விதிவிலக்காக, ஆஸ்திரேலியாவின் வடபகுதியான நியூகினியா தீவு, மற்றும் சாலமன் தீவில் உள்ள காக்கெரல் விசிறிவால் குருவிகளின் படங்கள் நிமிர்ந்த நிலையிலேயே காணக்கிடைக்கிறது. இப்பறவைகளின் இறக்கைகள் விரைவாக பறப்பதற்கும், இரையை லாவகமாகப் பிடிப்பதற்கும் ஏதுவாக உள்ளது. பொதுவாக அனைத்து விசிறிவால் குருவிகள் தொலைதூரம் பயணித்து புலம் பெயர்கின்றன. ஆனால் கறுப்பு, வெள்ளை மற்றும் சூதி இன விசிறிவால் குருவிகள் அதிக தூரம் பறப்பதில்லை.

விசிறிவால் குருவியின் அலகு தட்டையாகவும், முக்கோண வடிவிலும் உள்ளதால் வான்வழியில் பறந்திடும் போது இரையைப் பிடித்து உண்பதற்கு ஏதுவாக உள்ளது. வாயின் உட்பகுதி அதன் அலகைப் போலவே நீளமாக உள்ளது. இதன் அலகுகள் மிக மென்மையானது. ஆனால் "வில்லி வேக்டைல்" கடினமான அலகுகளைக் கொண்டுள்ளது.

விசிறிவால் குருவிகளின் இறகுகள் பெரும்பாலும் ஒரே மாதிரியாக இல்லாமல் சற்று மாறுபட்டுக் காணப்படுகிறது. பெரும்பாலும் இதன் இறகுகள் சாம்பல், கறுப்பு, வெள்ளை, மற்றும் காவி நிறங்களில் உள்ளது. ஒரு சில பறவைகளுக்கு மஞ்சள் அல்லது நீல நிறத்தில் இறகுகள் இருக்கின்றன.

## மேற்கோள்கள்

பகுப்பு:குருவிகள்
திருவிளையாடல் ஆரம்பம்

***திருவிளையாடல் ஆரம்பம்*** (*Thiruvilaiyaadal Aarambam*) என்பது 2006 இல் வெளியான தமிழ் காதல் திரைப்படமாகும். இத்திரைப்படத்தினை பூபதி பாண்டியன் இயக்கினார்.விமலா கீதா என்பவர் தயரித்தார் . தனுஷ் மற்றும் சிரேயா சரன் ஆகியோர் இத்திரைப்படத்தில் முக்கியக் கதாபாத்திரத்தில் நடிக்க அவர்களுடன் பிரகாஷ் ராஜ், கருணாஸ், சரண்யா பொன்வண்ணன் ஆகியோரும் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். இத்திரைப்படம் 15/திசம்பர்/2006 இல் வெளிவந்தது. மேலும் இத்திரைப்படம் வியாபாரா ரீதியில் நல்ல வரவேற்பு கிடைத்தது

## நடிகர்கள்

*தனுஷ் - திருக்குமரன்
* சிரேயா சரன் - பிரியா
* பிரகாஷ் ராஜ் - குரு
* சரண்யா
* கருணாஸ் - குமார். 
* மயில்சாமி - வேணுகோபால் 
* இளவரசு
* கிரேஷ் கருணா

## கதைச்சுருக்கம்
திருக்குமரன் (தனுஷ்) எந்த விடயத்திலும் கவலை அற்றிருந்தான். அவனுடைய நண்பர்களுடன் (ரைகர் குமார் (கருணாஸ்), சுகுமார் மற்றும் ஏனையோர்) பொழுதுபோக்குவதைப் பிரதான தொழிலாகக் கொண்டிருந்த அவன் பிரியாவுடன் காதல் கொள்கின்றான். பிரியாவின் அண்ணன் குரு பெரும் பணக்காரர். இவர்களின் இக்காதலுக்கு எதிர்ப்பு தெரிவிக்கிறார். பின்னர் திருவிற்கும் குருவிற்கும் நடைபெறும் எலி பூனை சண்டையில் திரு வெல்கிறான்.

## மீள் உருவாக்கம்
2007 ல் இத்திரைப்படம் தெலுங்கில் டக்கரி எனும் பெயரில் வெளியானது. அத்திரைப்படத்தில் நிதின் மற்றும் சதா ஆகியோர் நடித்திருந்தனர்.  2011 ல் கன்னடத்தில் தூள் எனும் பெயரில் வெளிவந்தது. அத்திரைப்படத்தில் யோகேஷ் மற்றும் எயின்ரீட்டா முக்கிய வேடத்தில் நடித்திருந்தனர். இவர்களுடன் பிரகாஷ் ராஜும் நடித்திருந்தார். இத்திரைப்படம் 2012 ல் வங்காள மொழியிலும் உருவாக்கப்பட்டுள்ளது. ஒரியா மொழியில் ரங்கீலா டொக்கா எனும் பெயரிலும் வெளிவந்திருந்தது.

## இசை
இத்திரைப்படத்திற்கு டி. இமான் இசையமைத்திருந்தார். இத்திரைப்படத்தில் இடம்பெற்றுள்ள பாடல்களை வைரமுத்து, நா. முத்துக்குமார், விவேகா மற்றும் திரைவாணன் ஆகியோர் எழுதியுள்ளனர்.  1986 இல் வெளியான மிஸ்டர் பாரத் எனும் படத்தில் இருந்து 'என்னம்மா கண்ணு' எனும் பாடல் மீள்கலப்பு இத்திரைப்படத்தில் இணைக்கபட்டிருந்தமை குறிப்பிடத்தக்கது..

## விமர்சனம்
ஆனந்த விகடன் வார இதழில் எழுதிய விமர்சனத்தில் "திரும்பவும் ஃபுல் ஃபார்மில் தனுஷ். எதற்கும் அசராத தெனாவட்டு, ஒவ்வொரு முறை சவாலில் ஜெயிக்கும்போதும் வெளிப்படும் நக்கல், லட்சக் கணக்கில் பணம் வாங்கிய பிறகும் ஆட்டோவுக்கு எனத் தனியாக நூறு ரூபாய் கேட்டு வாங்குவது என கலக்கல் எக்ஸ்பிரஸ்... லாஜிக் பார்க்காத ரசிகர்களுக்கான ஜாலி எக்ஸிபிஷன்!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்‎
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சிரேயா சரன் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
ஆப்பெல் வினை

**ஆப்பெல் வினை** (*Appel reaction*) என்பது ஒர் ஆல்க்காலை ஆல்கைல் குளோரைடாக மாற்றும் கரிம வேதியியல் வினையாகும். இதற்காக இவ்வினையில் கார்பன் டெட்ராகுளோரைடும் டிரைபீனைல்பாசுபீனும் பயன்படுத்தப்படுகின்றன. புரோமின் அல்லது கார்பன் டெட்ராபுரோமைடை ஓர் ஆலைடு மூலமாகப் பயன்படுத்தினால் ஆல்கைல் புரோமைடு உற்பத்தியாகிறது. இதேபோல் கார்பன் டெட்ரா அயோடைடு, மெத்தில் அயோடைடு அல்லது அயோடினை ஆலைடு மூலமாகப் பயன்படுத்தினால் ஆல்கைல் அயோடைடுகள் உற்பத்தி செய்யப்படுகின்றன. ரோல்ப் ஆப்பெல் இவ்வினையைக் கண்டுபிடித்தார் என்பதால் வினைக்கு இவர் பெயர் சூட்டப்பட்டுள்ளது . இவர் கண்டுபிடிப்பதற்கு முன்னரே அவ்வப்போது இவ்வினை குறித்து விவரிக்கப்பட்டும் உள்ளது . மாண்ட்ரீயல் உடன்படிக்கை தந்த நெறிமுறையில் கார்பன் டெட்ராகுளோரைடு பயன்படுத்துவதற்கு ஏற்படுத்தப்பட்ட கட்டுப்பாடுகள் காரணமாக இந்த வினையின் பயன்பாடு குறைவாகப் போய்விட்டது.

நச்சுத்தன்மை மிக்க ஆலசனேற்றும் முகவர்களை வினையில் பயன்படுத்துவதும், கரிமபாசுபரசு விளைபொருள்கள் வினையில் உருவாதலும் ஆப்பெல் வினையின் பின்னடைவுகளாகும் . பாசுபரசு வினையாக்க முகவர்களை வினையூக்கி அளவுகளில் பயன்படுத்த இயலும் . தொடர்புடைய ஆல்கைல் புரோமைடை இலித்தியம் புரோமைடை ஆதார மூலமாகப் பயன்படுத்தியும் தயாரிக்க இயலும். 

## வினைவழிமுறை

பாசுபோனியம் உப்பு 3 உருவாதலுடன் ஆப்பெல் வினை தொடங்குகிறது. 4 உடன் இவை நெருக்கமான அயனி இணையாக இருக்கும் என கருதப்படுகிறது. எனவே இது ஆல்பா நீக்கத்திற்கு உட்பட்டு டைகுளோரோகார்பீனைக் கொடுக்காது. ஆல்க்காலில் புரோட்டான் நீக்கம் நிகழ்ந்து குளோரோஃபார்ம் உருவாகி ஓர் ஆல்காக்சைடு 5 உருவாகிறது. இந்த ஆல்காக்சைடால் குளோரைடானது அணுக்கருகவர் இடப்பெயர்ச்சியால் ஓர் இடைநிலை வேதிப்பொருளாக 7 உருவாகிறது. இரண்டாம்நிலை மற்றும் மூன்றாம் நிலை ஆல்க்கால்களுடன் ஆலைடு SN2 செயல்முறையில் வினைபுரிந்து 8 ஆல்கைல் ஆலைடு மற்றும் டிரைபீனைல்பாசுபீன் ஆக்சைடு போன்றவை உருவாகின்றன. மூவிணைய ஆல்க்கால்கள் SN1 வினை வழிமுறையில் 6 மற்றும் 7 விளைபொருள்களைக் கொடுக்கின்றன.

இவ்வினையையும் இதைப்போன்ற பிற வினைகளையும் இயக்குவது புதியதாக உருவாகும் வலிமையான PO இரட்டைப் பிணைப்புகளேயாகும் .   
இவ்வினை கிட்டத்தட்ட மிட்சுனோபு வினையை ஒத்ததாக உள்ளது. அவ்வினையில் ஒரு கரிமபாசுபீன் ஒர் ஆக்சைடு ஏற்பியாகவும், ஓர் அசோ சேர்மம் ஒரு ஐதரசன் ஏற்பி வினையாக்கியாகவும் மேலும் ஒரு அணுக்கரு கவரியும் இணைந்து பயன்படுத்தப்பட்டு  ஆல்க்கால்களை எசுத்தர்களாக மாற்றுகின்றன. இதைப்போன்ற பிற பயன்பாடுகளுக்கும் பயன்படுத்தப்படுகின்றன 

.

கெரானியாலை கெரானைல் குளோரைடாக குளோரினேற்றம் செய்யும் வினையை ஆப்பெல் வினையை விளக்குவதற்கான வினையாகப் பயன்படுத்திக் கொள்ளலாம் .

## திருத்தங்கள்

கார்பாக்சிலிக் அமிலங்களில் ஆப்பெல் வினை மிகவும் பயனுள்ளதாக உள்ளது. கார்பாக்சிலிக் அமிலங்களை ஆக்சசோலின்கள், ஆக்ச்சைன்கள் மற்றும் தயோசோலின்களாக மாற்ற இவ்வினை பயன்படுகிறது.

## மேற்கோள்கள்
 
.

பகுப்பு:ஆலசனேற்ற வினைகள்
பகுப்பு:பெயர் வினைகள்
பகுப்பு:வேதி வினைகள்
ஐடா பாகுலா

**ஐடா பாகுலா** (*Ida Facula*) என்பது வியாழன் கோளின் மிகச்சிறிய நிலவுகளில் ஒன்றான அமால்தியாவில் காணப்படும் பிரகாசமான மலையாகும். 15 கிலோமீட்டர் நீளம் கொண்ட மலையாக ஐடா பாகுலா அறியப்படுகிறது. இதனை அடுத்துள்ள மலையான லைக்டாசு பாகுலா மலையைக் காட்டிலும் இது சிறியதாகும். 1979 ஆம் ஆண்டு வாயேசர் 1 ஐடா பாகுலாவை  கண்டறிந்த்து. கிரேக்கத் தீவுகளில் பெரியதும் மிகுந்த மக்கள்தொகை கொண்டதுமான தீவான கிரீட் தீவில் வானம் மற்றும் இடியின் கடவுளாகக் கருதப்படும் சியுசு கடவுள் குழந்தையாக விளையாடிய புனித மலை ஐடாவின் நினைவாக அமால்தியாவில் காணப்பட்ட மலைக்கு ஐடா பாகுலா என்று பெயரிடப்பட்டது. முதலில் இம்மலையை எளிமையாக ஐடா என்றே அழைத்தார்கள். 
## மேற்கோள்கள்

பகுப்பு:வியாழன்
பகுப்பு:அமால்தியா நிலவு
ரெடி பிளேயர் ஒன் (திரைப்படம்)

alt=ரெடி பிளேயர்  ஒன் - திரைப்பட வெளியிட்டு பதாகை தலைப்பு|thumb|ரெடி பிளேயர்  ஒன்  - திரைப்பட வெளியிட்டு பதாகை தலைப்பு
**ரெடி பிளேயர் ஒன்** (*Ready Player One*) 2018 இல் வெளிவந்த அமெரிக்க அறிவியல் புனைவு திரைப்படம் ஆகும். இந்தத் திரைப்படம் எர்னஸ்ட் க்ளென் எழுதிய ரெடி பிளேயர் ஒன் அறிவியல் புதினகதைப் புத்தகத்தின் கதையை அடிப்படியாக கொண்டது. இந்தத் திரைப்படத்தின் திரைக்கதை 2045 ஆம் ஆண்டு நடப்பது போல அமைக்கப்பட்டுள்ளது. வார்னர் புரோஸ் நிறுவனத்தால் 11 மார்ச் 2018 இல் வெளியிடப்பட்டது. ஸ்டீவன் ஸ்பில்பேர்க் இந்த திரைப்படத்தைத் தயாரித்து இயக்கியுள்ளார் .

## கதை சுருக்கம்
2045 ஆம் ஆண்டு நிறையபேர் விளையாடும் மெய்நிகர் இணைய கணினி விளையாட்டாக அயாசிஸ் என்ற விளையாட்டு இருந்து வருகிறது. இந்த விளையாட்டைத் தயாரித்த உரிமையாளர் இந்த விளையாட்டில் மூன்று புதிர்களை விட்டுச்சென்றுள்ளார். அந்த புதிர்களைக் கண்டுபிடிப்பவருக்கு இந்த விளையாட்டின் உரிமை வழங்கப்படும். இந்த மொத்தக் கணினி விளையாட்டில் நிறைய குறுவிளையாட்டுகள் இருப்பதால் யாருமே அந்த புதிர்களைக் கண்டுபிடிக்க முடியவில்லை.
பேர்சிவல் என்ற பயனர் பெயருடன் விளையாடும் வேட் வாட்ஸ் ஒரு கட்டத்தில் முதல் புதிரைக் கண்டுபிடிக்கிறார். அவரது நண்பர்களுடன் இணைந்து இரண்டாவது புதிரையும் கண்டுபிடிக்கிறார். இந்நிலையில் இந்த கணினி விளையாட்டின் உரிமையை அடைய நினைக்கும் தனியார் நிறுவன உரிமையாளரால்  நிஜவாழ்க்கையில் இந்த புதிர்களைக் கண்டுபிடிக்கும் குழு துரத்தப்படுகிறது. இதனால் சக விளையாட்டாளர்களின் பெருவாரியான உதவியுடன் மூன்றாவது புதிரை வேட் வாட்ஸ் அடைகிறார். ஆனால் இந்த மூன்றாவது புதிருக்கான குறுவிளையாட்டின் முடிவில் வில்சன் இந்த கணினி விளையாட்டு வெற்றி தோல்விகள் என்பதைக் கடந்து ஒரு சாகசமாக மற்றும் நிஜவாழ்க்கையில் இல்லாத ஒரு உலகத்தை எல்லோருக்கும் கிடைக்கப்பெறவே உருவாக்கப்பட்டது என்ற தகவலை சொல்லும் காணொளியைப் பார்க்கிறார். நிறைய சவால்களைக் கடந்து கடைசியாக வாட்ஸ்  அயாசின் உரிமையாளராகத் தேர்ந்தெடுக்கப்படுகிறார்.

## வசூல் நிலவரம் :
பாக்ஸ்ஆபிஸ் மோசோ இணையதளத்தின் தகவலின் படி இந்தத் திரைப்படம் 582 மில்லியன் டாலர்கள் வசூல் செய்தது.

## மேற்கோள்கள்

## வெளியிணைப்புகள்

* 
* 

பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:2018 திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பெருந்தச்சன்

**பெருந்தச்சன்** () 1991 ஆம் ஆண்டு மலையாளம் மொழியில் வெளியான ஒரு திரைப்படம் ஆகும். இப்படத்தின் கதையை எழுதியவர் எம். டி. வாசுதேவன் நாயர் மற்றும் இயக்கம் அசையன் என்பவர் ஆவார். இப்படத்தின் கதையாக்கத்தின் தலைப்பும், கதையும்  கேரளப்பகுதியில் அனைவராலும் அறியப்படுகின்ற நாட்டுப்புறக்கதையான பறையிபெற்ற பந்திருகுலம் என்ற கதையிலிருந்து எடுக்கப்பட்டதாகும். 1991 ஆம் ஆண்டிற்கான அறிமுக சிறந்த இயக்குனருக்கான விருது பெற்றது.

## கதை
தச்சுத்தொழில், சிற்பத்தொழில் என பல கலைகளிலும் சிறந்து விளங்கும் கலப்பின மரபையுடையவரான பெருந்தச்சன் (திலகன்) தன் சிறுவயது குழந்தையை விட்டுவிட்டு வேறு ஊரில் தன் தோழனும், அவ்வூரின் உயர்குடியில் பிறந்தவருமான தம்புரானின் (நெடுமுடி வேணு) சொல்கேட்டு சிலைகள் வடித்துக்கொடுக்கும் பொறுப்பை ஏற்றுக்கொள்ளுகிறார். பல ஆண்டுகளாக பிள்ளைப்பாக்கியம் இல்லாதவராக இருக்கும் தம்புரானுக்கு பிள்ளைபாக்கியம் கிடைக்கிறது. அப்போது பெருந்தச்சனின் மேல் தம்புரான் சந்தேகப்படுகிறார். பின்னர் பார்கவி தம்புராட்டி (வினயா பிரசாத்) கேட்கும் கேள்விகளால் தெளிவடைந்து பெருந்தச்சனிடம் மன்னிப்புக்கேட்டு தன் வீட்டுக்கு அழைக்கிறார். ஆனால் பெருந்தச்சன் வரமறுத்து சத்தியம் செய்துவிட்டு தன் சொந்த ஊருக்குச்சென்று தன் மகன் கண்ணனை (பிரசாந்த்) அழைத்துவந்து கலைகளைச் சொல்லிக்கொடுக்கிறார்.

பெருந்தச்சனின் மகன் பெருந்தச்சனைவிட அதிகமான புத்திசாலியும், கலைகளில் வல்லவருமாக விளங்குகிறார். இதைக்கண்டு அப்பாவிற்குப் பொறாமை ஏற்படுகிறது. அதோடு தம்புரானின் மகளான குஞ்சுக்காவு தம்புராட்டிம் (மோனிஷா உன்னி) கண்ணனும் காதல் கொள்ளுகிறார்கள். இதில் பெருந்தச்சன் கண்ணனின் பிறப்பு பற்றி கூறி ஊருக்குச் செல்லும்படி அறிவுறுத்துகிறார். அனைத்து மக்களும் சமம் என்று தந்தை பெருஞ்தச்சனிடம் கண்ணன் தர்க்கம் செய்து ஊருக்குச்செல்ல மறுக்கிறான். வேறு குலத்தைச் சார்ந்த கண்ணன் உயர்குலத்தைச் சார்ந்த குஞ்சுக்காவு தம்புராட்டியை நினைக்காமல் இருக்க ஒரு வழி தேடுகிறார் தந்தை பெருந்தச்சன். சரசுவதி மண்டபத்தின் மேற்கூரையைக் கண்ணனால் சரி செய்யமுடியவில்லை என்று கூறியதால் தான் மேல் ஏறி நின்று சரி செய்கிறார். அப்போது வேலையில் கவனம் செலுத்தாமல் கண்ணனும் குஞ்சுக்காவு தம்புராட்டியும் ஒருவரை ஒருவர் பார்த்துக்கொண்டிருப்பதைக்கண்ட பெருந்தச்சன் தான் பயன்படுத்திய உளியை கண்ணனின் கழுத்தில் போட்டுவிடுகிறார். இவர் செய்த செயலைக்கண்டு குஞ்சுக்காவு தம்புராட்டி கோபம் கொண்டு பெருந்தச்சனை தேவி ரூபம் கொண்டு அழிக்கிறாள்.

## நடிகர்கள்
* திலகன் - ராமன் பெருந்தச்சன்
* பிரசாந்த் - கண்ணன் பெருந்தச்சனின் மகன்
* வினயா பிரசாத்  - பார்கவி தம்புராட்டி
* நெடுமுடி வேணு - உன்னி தம்புரான்
* மோனிசா உன்னி - குஞ்சிக்காவு தம்புராட்டி
* ஜலஜா - தேவகி
* மனோஜ் கே. ஜெயன் - திருமங்கலம் நீலகண்டன் நம்பூதிரியாக
* எம். எஸ். திருப்புனித்துறை மாணி எம்பிராந்திரியாக
* பாபு நம்பூதிரி கேசவன்
* டி. பி.மாதவன் பிரமணியாக, ஊர் தலைவர்
* கோழிக்கோடு நாராயணன் நாயர் நெடும்பரம் மூஸ்ஸாக
* அடூர் பங்கஜம் - உன்னிமையா வல்லம்மா
* பிரபாகரன் - வாரி
* ஸ்ரீலதா மேனன் - தோழியாக
* கோழிக்கோடு சாரதா - கேசவனின் அம்மாவாக

## விருதுகள்
*  இத்திரைப்படம் சிறந்த திரைப்படங்களுக்கான பிலிம்பேர் விருதினை வென்று உள்ளது.
* சிறந்த ஒளிப்பதிவிற்கான தேசிய விருத்தினை திரைப்படம் வென்றுள்ளது - சந்தோஷ் நாராயணன் அவர்களுக்கு இவ்விருது கிடைத்தது.

## தொடர்புடைய திரைப்படங்கள்
* காயங்குளம் கொச்சுண்ணி
* ரிதுபேதம்

## மேலும் பார்க்க
* 

## மேற்கோள்கள்

பகுப்பு:1991 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
அலிடா: பேட்டில் ஏஞ்சல்

**அலிடா: பேட்டில் ஏஞ்சல்** (*Alita: Battle Angel*) என்பது 2019 ஆண்டு வெளியான அமெரிக்க அதிரடித் திரைப்படம் ஆகும். இப்படமானது யுகிடாகி ஷிரோவின் சப்பானிய மங்காவான பேட்டில் ஏஞ்சல் அலிடா என்ற கதையை அடிப்படையாகக் கொண்டது. இப்படத்தை  ஜேம்ஸ் கேமரன்  மற்றும் ஜோன் லாண்டு ஆகியோர் இணைந்து தயாரித்துள்ளனர். இப்படத்துக்கு கேமரூன் மற்றும் லாட்டா கலோரிடிஸ் ஆகியோர் இணைந்து திரைக்கதை எழுத,  ராபர்ட் ரோட்ரிக்ஸ் இயக்கியுள்ளார். இப்படத்தின் முதன்மைப் பாத்திரத்தில் ரோசா சலசார் நடிக்க, உடன் பிற பாத்திரங்களில் கிறிஸ்டோஃப் வால்ட்ஸ், ஜெனிஃபர் கானலி,  மஹெர்ஷாலா அலி, எட் ஸ்க்ரீன், ஜாக்கி எர்ரி ஹேலி மற்றும் கீயன் ஜான்சன் ஆகியோர் நடித்துள்ளனர்.

இப்படம் குறித்த அதிகாரப்பூர்வ அறிவிப்பானது 2003இல் வெளியிடப்பட்டது.  *[[அவதார் (2009 திரைப்படம்)|அவதார்]]* மற்றும் அதன் அதன் அடுத்த பாகங்களில் கேமரூன் முழ்கி இருந்ததால், இப்படத்தின் பணிகள் தொடர்ந்து தாமதமாகி வந்தது. பல ஆண்டுகள் கழிந்த நிலையில் இப்படத்தின் இயக்குநராக ராபர்ட் ரோட்ரிக்ஸ்  2016 ஏப்ரலில் அறிவிக்கப்பட்டார். அதற்கடுத்து மாதம் இப்படத்தின் முதன்மைப் பாத்திரத்தில் ரோசா சலசார் நடிப்பதாக அறிவிக்கப்பட்டது.  முதன்மை படப்பிடிப்பானது 2016 அக்டோபரில்  ஆஸ்டினில் துவங்கி 2017 பெப்ரவரிவரை நீடித்தது.

அலிடா: பேட்டில் ஏஞ்சல் திரைப்படத்தை அமெரிக்காவில் 2019 பெப்ரவரி 14 அன்று  3டி மற்றும் ஐமாக்ஸ் பதிப்புகளாக வெளியிட  20ஆம் சென்சுரி பாக்ஸ் திட்டமிட்டுள்ளது.

## கதைச்சுருக்கம்
நவீன அறிவியல் சரிவு காணும் எதிர்காலத்தில் கதை நடப்பதாக காட்டப்படுகிறது. அறிவியலாளர் ஒருவர் இயந்திரக் குப்பையில் கிடைக்கும் சேதமடைந்த அலிடாவுக்கு ‘சைப்ராக்’ பாணியில் முழு உருவம் கொடுக்கிறார். முழு உருவம் பெற்ற அலிடா தன்னைப் பற்றிய முந்தைய நினைவுகள் அழிந்த நிலையில் உள்ளாள். ஒரு காலகட்டத்தில் தனது முழு திறனையையும் அலிடா உணருகிறாள். அதுவரை அழகு பதுமையாக இருந்தவள், தீய சக்திகளுக்கு எதிரான தன் போரைத் தொடங்குகிறாள். 
## மேற்கோள்கள்

பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2019 ஆங்கிலத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:கணினி இயங்குபடம் திரைப்படங்கள்
ஆலன்டாயிக் அமிலம்

**ஆலன்டாயிக் அமிலம்** (*Allantoic acid* ) என்பது C4H8N4O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலன்டாயின் சேர்மத்தை நீராற்பகுப்பு செய்வதால் இப்படிக அமிலம் கிடைக்கிறது.

## மேற்கோள்கள்

பகுப்பு:அசிட்டிக் அமிலங்கள்
பகுப்பு:யூரியாக்கள்
பகுப்பு:கரிமச் சேர்மங்கள்
வாழைப்பழம் சூறைவிடும் விழா

**வாழைப்பழம் சூறைவிடும் விழா** தமிழ்நாட்டில் திண்டுக்கல் மாவட்டத்தில் கொண்டாடப்படுகின்ற திருவிழாவாகும்.

## நிகழ்விடம்
இவ்விழா வத்தலகுண்டு-திண்டுக்கல் சாலையில், வத்தலகுண்டிலிருந்து 10 கிமீ தொலைவில் உள்ள சேவுகம்பட்டி கிராமத்தில் உள்ள சோலைமலை அழகர் பெருமாள் கோயிலில் நடைபெறுகிறது. இதனை வாழைப்பழத் திருவிழா என்றும் கூறுகின்றனர்.

## காரணம்
விவசாயம் செழிப்பதற்காகவும், வேண்டுதல் நிறைவேறும் பொருட்டும் இவ்விழா கொண்டாடப்படுகிறது.

## விழா நிகழ்வு
ஒவ்வோர் ஆண்டும் தை மாதம் மூன்றாம் தேதி நடைபெறுகின்ற இவ்விழாவின்போது, வீடுகளில் வைத்து வழிபட்ட வாழைப்பழங்களை தாம்பாளத்தில் வைத்தும், கூடைகளில் ஏந்தியும் அவ்வூரைச் சேர்ந்த ஆண்கள் ஊரின் எல்லையில் அமைந்துள்ள ரெங்கம்மாள் கோயிலிலிருந்து ஊரின் முக்கிய வீதிகளின் வழியாக சோலைமலை அழகர் பெருமாள் கோயிலுக்கு எடுத்து வருகின்றனர். அங்கு சிறப்பு பூசை செய்யப்பட்ட பின்னர் கோயிலின் மேற்புறத்திற்கு எடுத்துச் சென்று சூறை விடுகின்றனர். கீழே விழும் பழங்களை அங்கு வருவோர பிரசாதமாக எடுத்துச் செல்கின்றனர்.

## பங்கேற்பு
சிங்கப்பூர் உள்ளிட்ட வெளிநாடு மற்றும் வெளியூர்களில் வாழ்கின்ற, இந்த கிராமத்தைச் சேர்ந்த மக்கள், பொங்கல் விழாவிற்குப் பின் இவ்விழாவில் கலந்துகொள்கின்றனர்.﻿﻿﻿ 

## வாடிப்பட்டி அய்யனார் கோயில்
மதுரை மாவட்டத்திலுள்ள வாடிப்பட்டி அய்யனார் கோயிலில் பல்லி உத்திரவின்படி ஒரு விழா கொண்டாடுகின்றனர். விழா நடைபெறுகின்ற புரட்டாசி மாதம் இரண்டாவது வெள்ளியின்போது சாமி ஊர்வலத்தில் பக்தர்கள் நேர்த்திக்கடனுக்காக வாழைப்பழங்களை கூட்டத்தினர் மீது வீசுகின்றனர். அவ்விழாவினை வாழைப்பழத் திருவிழா என்றழைக்கின்றனர்.

## மேற்கோள்கள்

பகுப்பு:இந்து சமய விழாக்கள்
பகுப்பு:தமிழர் விழாக்கள்
பகுப்பு:சனவரி சிறப்பு நாட்கள்
நோக்சிடியோலின்

**நோக்சிடியோலின்** (*Noxytiolin* ) என்பது C3H8N2OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் வயிற்றையிலுள்ள குடற்பகுதியின் தொற்று நீக்குவதற்கு ஒரு தொற்று நீக்கியாகப் பயன்படுத்தப்படுகிறது .   

## மேற்கோள்கள்

பகுப்பு:தயோயூரியாக்கள்
ஆல்டெர்னரியால்

**ஆல்டெர்னரியால்** (*Alternariol*) என்பது ஆல்டெர்னரியா பூஞ்சை  எனப்படும் நுண்ணுயிரியின் வளர்சிதை மாற்றத்தில் உருவாகும் ஒரு நச்சுப் பொருளாகும். தானியங்கள் மற்றும் பழங்களில் ஒரு முக்கியமான தொற்றுப்பொருளாக ஆல்டெர்னரியால்  கருதப்படுகிறது . புஞ்சை எதிர்ப்பு மற்றும் தாவர நச்சு போன்ற பண்புகளைக் கொண்டு    காலின்யெசுட்டெரேசு நொதிகளை தடுக்கும் நச்சுப்பொருளாக இது செயல்படுகிறது. மைக்கோயீத்திரோசன் எனப்படும் ஈத்திரோசனாகவும் இதைக் கருதலாம்  It is also a mycoestrogen..

ஆல்டெர்னரியால் ஆண்ட்ரோசன் எனப்படும்  முழுமையான ஆண்பால் இயக்குநீரின் முதன்மை இயக்கியாகும் .

## மேற்கோள்கள்

பகுப்பு:இயற்கை பீனால்கள்
பகுப்பு:இலாக்டோன்கள்
பகுப்பு:கரிமச் சேர்மங்கள்
மைக்கோயீத்திரோசென்கள்

**மைக்கோயீத்திரோசென்கள்** (*Mycoestrogens*) என்பவை பூஞ்சைகளால் உற்பத்தி செய்யப்படும் ஈத்திரோசன்கள் ஆகும். அவற்றுள் சீராலினால் மற்றும் சீராலனால் இரண்டும் முக்கியமான மைக்கோயீத்திரோசென்கள் ஆகும். பல்வேறு வகையான நாரிழைப் பூஞ்சை இனங்களினால் இவை உற்பத்தி செய்யப்படுகின்றன. சீராலினோனை உட்கொண்ட அசைபோடும் விலங்குகளின் உட்புறத்தில் சீராலினால் மற்றும் சீராலனால் இரண்டும் உற்பத்தியாகின்றன. ஆல்பா-சீராலனால் என்ற மைக்கோயீத்திரோசனும் பகுதி செயற்கையாக கால்நடைகளில் பயன்படுத்துவதற்காகத் தயாரிக்கப்படுகிறது. இத்தகைய பயன்பாடு ஐரோப்பிய ஒன்றியத்தில் தடை செய்யப்பட்டுள்ளது.

## உணவுகளில்
சேமிக்கப்பட்ட தானியங்களில் மைக்கோயீத்திரோசன்கள் காணப்படுகின்றன. அறுவடைக்குப் பின்னர் கிடங்குகளில் சேமிக்கும் காலத்தில் அல்லது தானியங்களின் மீது வளரும் பூஞ்சைகளுடன் சேர்ந்து இவையும் வளர்கின்றன. நொதித்தலுக்கு உள்ளான தீவனங்களிலும் இவற்றை காணவியலும்.

## வகை
டிரான்சு சென் மாற்றியன் என்பதும் ஒரு வகையான மைகோயீத்திரோசென் ஆகும்.
## மேற்கோள்கள்

பகுப்பு:உயிர்வேதியியல்
பகுப்பு:மைக்கோயீத்திரோசென்கள்
செல்வம் (2005 திரைப்படம்)

***செல்வம்*** என்பது 2005 ல் வெளிவந்த தமிழ் காதல் திரைப்படமாகும். இதனை அகத்தியன் இயக்கியிருந்தார். இதில் நந்தா, உமா, வாணி ஆகியோர் நடித்திருந்தனர். தேவா இசையமைத்திருந்தார்.

## நடிகர்கள்

*நந்தா - செல்வம் (அ) கண்ணன்
*உமா - டாக்டர் தென்றல்
* வாணி - ஜோதி 
*ரஞ்சிதா - லட்சுமி 
*மோனிகா
*மணிவண்ணன் 
*சபிதா ஆனந்த் -
*அஜய் ரத்தினம் 
*கே. ஆர். சாவித்ரி - சோதியின் அம்மா
*சஞ்சீவ் (தமிழ் நடிகர்) - செந்தில் 
*கணேஷ்கர்
*அஜய் ராஜ் 

## இசை

இத்திரைப்படத்திற்கு தேவா இசையமைத்திருந்தார். இதன் இசை 18 மார்ச் 2005ல் வெளிவந்தது. பாடல்களை அகத்தியன் எழுதியிருந்தார்.

## மேற்கோள்கள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
கணேஷ்கர்

**கணேஷ்கர்** (*Ganeshkar*, பிறப்பு: பிப்ரவரி 24, 1978) என்பவர் தமிழகத்தைச் சேர்ந்த திரைப்பட நகைச்சுவை நடிகர் ஆவார். இவர் எண்ணற்ற திரைப்படங்களிலும், தமிழ் தொலைக்காட்சி நிகழ்ச்சிகளிலும் நடித்துள்ளார். இவர் நடிகை ஆர்த்தியைத் திருமணம் செய்து கொண்டார். இவர்கள் கலைஞர் தொலைக்காட்சி யில் *[[மானாட மயிலாட]]* நிகழ்ச்சியில் நடனமாடி, இரண்டாவது இடத்தைப் பெற்றனர்.

## திரைப்படங்கள்

* *[[மனதில் உறுதி வேண்டும் (1987 திரைப்படம்)|மனதில் உறுதி வேண்டும்]]* (1987)
**[[புதுப்புது அர்த்தங்கள்]]* (1989)
**[[சிவா (திரைப்படம்)|சிவா]]* (1989)
**[[என் தங்கை கல்யாணி]]* (1989)
**[[நீ பாதி நான் பாதி]]* (1991)
**[[மூன்றாவது கண்]]* (1993)
**[[முஸ்தபா]]* (1996)
**[[கூடி வாழ்ந்தால் கோடி நன்மை (2000 திரைப்படம்)|கூடி வாழ்ந்தால் கோடி நன்மை]]* (2000)
**[[கோவில் (திரைப்படம்)|கோவில்]]* (2004)
**[[செல்வம் (2005 திரைப்படம்)|செல்வம்]]* (2005)
**[[பந்தையம்]]* (2008)
**[[நேபாளி (திரைப்படம்)|நேபாளி]]* (2008)
**[[படிக்காதவன் (2009 திரைப்படம்)|படிக்காதவன்]]* (2009)
**[[மம்பட்டியான் (2011 திரைப்படம்)|மம்பட்டியான்]]* (2011)
**[[கழுகு (2012 திரைப்படம்)|கழுகு]]* (2012)
**[[கண்ணா லட்டு தின்ன ஆசையா]]* (2013)
**[[இது கதிர்வேலன் காதல்]]* (2014)
**[[அரண்மனை (திரைப்படம்)|அரண்மனை]]* (2014)
**[[ஹலோ நான் பேய் பேசுறேன் (2016 திரைப்படம்)|ஹலோ நான் பேய் பேசுறேன்]]* (2016)
**[[மோகினி (2018 திரைப்படம்)|மோகினி]]* (2018)

## தொலைக்காட்சியில்
* டாப் 10
* படவரிசை 10
* மானாட மயிலாட
* பொம்மலாட்டம்
* ஸ்டார் வார்ஸ்

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:சென்னை நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
ஹலோ நான் பேய் பேசுறேன்

**ஹலோ நான் பேய் பேசுறேன்** (*Hello Naan Pei Pesuren*) என்பது 2016ல் வெளிவந்த தமிழ் திகில் திரைப்படமாகும். இதனை எஸ். பாஸ்கர் இயக்கியுள்ளார். இதனை சுந்தர். சி தயாரித்திருந்தார்.

இப்படத்திற்கு சித்தார்த் விபின் இசை அமைத்திருந்தார்.

## நடிகர்கள்

*வைபவ் அமுதனாக
*ஓவியா ஸ்ரீதேவியாக
*ஐஸ்வர்யா ராஜேஷ் கவிதாவாக
*விடிவி கணேஷ் - கவிதாவின் சகோதரர் வஞ்சரமாக
*கருணாகரன் டாக்டர் சரவணனாக
*ஜாங்கிரி மதுமிதா  சரவணன் மனைவி
*விச்சு விசுவநாத் உடற்பயிற்சியக ஆசிரியராக
*தளபதி தினேஷ் திமிங்கலமாக
*சிங்கம்புலி - கேம்சாமியாக
*யோகி பாபு - தெருப்பாடகராக
*சித்தார்த் விபின் 
*கணேஷ்கர்
*சிங்கப்பூர் தீபன்

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:ஓவியா நடித்த திரைப்படங்கள்
அல்லைல் மெர்கேப்டன்

**அல்லைல் மெர்கேப்டன்** (*Allyl mercaptan*) என்பது  ஒரு கரிம கந்தகச் சேர்மம் மற்றும் சிறிய மூலகூற்று அல்லைல் வழிப்பொருளுமாகும். பூண்டு மற்றும் சிலவகையான அல்லியம் எனப்படும் வெங்காய வகைத் தாவரங்களிலிருந்து இச்சேர்மம் வருவிக்கப்படுகிறது. C3H6S என்ற மூலக்கூற்று வாய்ப்பாட்டால் அல்லைல் மெர்கேப்டன் விவரிக்கப்படுகிறது. நன்கு அறியப்பட்டுள்ள பூண்டு வழிப்பெறுதி கரிமகந்தக சேர்மங்களில் அதிக சக்தியுள்ள இசுட்டோன் டி அசிட்டைலேசு தடுப்பியாக இச்சேர்மம் அறியப்படுகிறது . 
## மேற்கோள்கள்

பகுப்பு:தயோல்கள்
பகுப்பு:அல்லைல் சேர்மங்கள்
பகுப்பு:கரிமச் சேர்மங்கள்
ரகுபதி ராகவ ராஜாராம் (பாடல்)

**ரகுபதி ராகவ ராஜாராம்** (*Raghupati Raghav Raja Ram*, தேவநாகிரி: *रघुपति राघव राजाराम*) புகழ்பெற்ற இந்து பக்தி பாடல் ஆகும். இப்பாடல் சில நேரங்களில் 'ராம் துன்' என்று அழைக்கப்படுகிறது) மகாத்மா காந்தி இந்த பாடலை அதிகம் பயன்படுத்தியதால் புகழடைந்தது.

பொதுவாக அனைவரும் பாடும் இந்த பாடலின் பதிப்புக்கு, விஷ்ணு திகம்பர் பாலசுக்கர் இசையமைத்தார். காந்தியோடு அவருடைய ஆதரவாளர்கள் 241 மைல் தண்டி யாத்திரைக்குச் சென்றபோது இந்த பாடலைப் பாடியவாறு சென்றனர்.

## பண்பாட்டில்
இந்தப் பாடல் பல திரைப்படப் பாடல்களில் இடம்பெற்றுள்ளது. 'பாரத் மிலாப்' (1942), 'ஜக்ரிதி' (1954), 'பூரப் அவுர் பச்சிம்' (1970) மற்றும் 'குச் குச் ஹோத்தா ஹை' (1998) படங்களில் வரும் பாடல்களில் இடம் பெற்றுள்ளது. கன்னடப் படம் 'காந்தி நகரா' (1998)  மற்றும் 'காந்தி' (1982) படங்களிலும் இடம்பெற்றுள்ளது. இது 1977 இல் தயாரிக்கப்பட்ட ஒரு தமிழ் திரைப்படத்தின் தலைப்பாகவும் இருந்தது. **ரகுபதி ராகவ ராஜா ராம்** பாடல் பல முன்னணிப் பாடகர்களால் பதிவு செய்யப்பட்டுள்ளது. பீட் சீகர் தனது "ஸ்ட்ரேஞ்சர்ஸ் அண்ட் கசின்ஸ்" (1964) ஆல்பத்தில் இந்தப் பாடலையும் சேர்த்தார். இந்தப் பாடல் 2006 பாலிவுட் திரைப்படமான 'லகே ரஹோ முன்னா பாய்' படத்தில் ஒரு முக்கிய அம்சமாகும். மேலும் இது 'காந்தி, மை பாதர்' படத்தில் இடம்பெற்றது.

## ஒலிபெயர்ப்பு
*ரகுபதி ராகவ ராஜாராம் !
*பதீத பாவன சீதாராம் !

*சீதாராம் ஜெய சீதாராம் !
*பஜ ப்யாரே து சீதாராம் !

*ஈஸ்வர அல்லா தேரே நாம் !
*சப்கோ சன்மதி தே பகவான் !

*ரகுபதி ராகவ ராஜா ராம் !
*பதீத பாவன சீதாராம் !*

==மொழிபெயர்ப்பு ==
*ஓ ராமா, ரகு வம்சமே, வீழ்ந்தவரை உயர்த்தும் உன்னதரே,
*

*உன்னையும் உன்னுடைய அன்புக்குரிய பத்தினியான சீதாவையும் வழிபட வேண்டும்.
*

*ஈஸ்வரா, அல்லா மற்றும் அனைத்து கடவுள்களின் பெயர்களும் ஒரே உயர்ந்த சக்தியை தான் குறிக்கின்றன.
*

*ஆண்டவரே, தயவுசெய்து அனைவருக்கும் சமாதானத்தையும் சகோதரதுவத்தையும் கொடுங்கள்.
*

*நாங்கள் அனைவரும்  உங்கள் பிள்ளைகளே.
*

*மனிதகுலத்தின் இந்த நித்திய ஞானம் தொடர கேட்டுக்கொள்கிறோம்.

## மேலும் படிக்க
* வைஷ்ணவ ஜன தோ
* அனுமன் சாலிசா
* ஸ்ரீ ராமச்சந்திர கிருபால
* துளசிதாசர்

## குறிப்புகள்

பகுப்பு:வைணவ சமயம்
பகுப்பு:பக்தி பாடல்கள்
பகுப்பு:பக்தி இயக்கம்
ஆல்கீனால்

**ஆல்கீனால்** (*Alkenal*) என்பது ஆல்டிகைடு மற்றும் ஆல்க்கீன் வேதி வினைக்குழுக்களைக் கொண்டுள்ள ஒரு வகை வேதிச் சேர்மமாகும்.

## எடுத்துக்காட்டு
*குரோட்டனால்டிகைடு
*சிசு-3-எக்சீனால்
*டிரான்சு-2-மெத்தில்-2-பியூட்டினால்

## மேற்கோள்கள்
 
* 
* 
## புற இணைப்புகள்
* Hexenal

பகுப்பு:ஆல்டிகைடுகள்
பகுப்பு:கரிமச் சேர்மங்கள்
அடிப்பிக் அமில டை ஐதரசைடு

**அடிப்பிக் அமில டை ஐதரசைடு** (*Adipic acid dihydrazide*) என்பது தண்ணீர் அடிப்படையிலான குழம்புகளை குறுக்குப் பிணைப்பால் பினைக்கப் பயன்படும் வேதிப்பொருளாகும். அடிப்பிக் அமில ஈரைதரசைடு என்றும் இதை அழைக்கலாம். சில எப்பாக்சி பிசின்களை கடினமாக்கவும் இதைப் பயன்படுத்தலாம் . அடிப்பிக் அமில டை ஐதரசைடு சி4 பின்புலத்தில் C=ONHNH2 செயல்திற வினைக்குழுவைக் கொண்ட ஒரு சமச்சீர் மூலக்கூறு ஆகும். ஒரு கரிம அமிலம் ஐதரசீனுடன் வினைபுரிந்து டை ஐதரசைடுகள் உருவாகின்றன. ஐசோப்தாலிக் டை ஐதரசைடு, செபாசிக் டை ஐதரசைடு போன்ற வேறுபட்ட பின்புலங்களைக் கொண்ட பிற டை ஐதரசைடுகளும் பொதுவாகக் காணப்படுகின்றன. 
 
## மேற்கோள்கள்

## புற இணைப்புகள்
* Preparation of Enzyme Conjugate through Adipic Acid  Dihydrazide as Linker
* 
* Technical Article About the Chemistry and Use of Dihydrazides in Thermosets, Including ADH

பகுப்பு:கரிமச் சேர்மங்கள்
பகுப்பு:ஐதரசைடுகள்
கிழக்கு கரை (திரைப்படம்)

**கிழக்கு கரை** என்பது 1991 இல் வெளிவந்த இந்திய நாடகத்தமிழ் திரைப்படமாகும். இத்திரைப்படத்தை பி. வாசு இயக்கியிருந்தார். இத்திரைப்படத்தின் முக்கிய வேடங்களில் பிரபு, குஷ்பு ஆகியோர் நடித்திருந்தனர். இத்திரைப்படம் மோகன் நடராஜன் மற்றும் வீ.சண்முகம் ஆகியோரால் தாயாரிக்கப்பட்டது. தேவா இத்திரைப்படத்திற்கு இசையமைத்திருந்தார். இத்திரைப்படம் 1991 செப்டம்பர் 20 அன்று வெளியிடப்பட்டது.

## கதைச் சுருக்கம்
முரளி (பிரபு) மற்றும் சேகர் (சந்திரசேகர்) ஆகியோர் நண்பர்கள். முரளி சேகருக்காக தனது வேலையை விட்டுக்கொடுக்கிறான். சேகருக்கு சுங்க அதிகாரியாக வேலை கிடைக்க முரளி தனது சொந்த ஊருக்குத் திரும்புகிறான். அங்கு அவனது மாமாவின் மகள் விஜயலட்சுமி (குஷ்பு) அவனைக் காதலிக்கிறாள். முரளியின் தந்தை ரங்கநாதன் (விஜயகுமார்) பிரபல கடத்தல்காரனாக வேலை பார்க்கிறார். ஒருவழியாக தனது தந்தையின் வேலையைப்பற்றி முரளிக்கு தெரியவர வேலையை விட்டுவிடும்படி தனது தந்தையிடம் கேட்கிறான். தந்தையும் வேலையை விட்டுவிடுகிறார். இதற்குப் பழிவாங்க முரளியின் தந்தை கொல்லப்படுகிறார். அதன்பின்னர் முரளி பழிவாங்குவதுடன் கடத்தல் காரனாகவும் மாறுகிறான்.

## நடிகர்கள்
* பிரபு -முரளி 
* குஷ்பு -மகாலட்சுமி 
* சந்திரசேகர் - சேகர் 
* கவுண்டமணி - இராஜா (ஜாக்கி)
* விஜயகுமார் -ரங்கநாதன் (முரளியின் தந்தை)
* ஸ்ரீவித்யா -ஜானகி, முரளியின் தாய்
* வெண்ணிற ஆடை மூர்த்தி - இராஜாவின் தந்தை 
* மோகன் நடராஜன்-குமார்
* ராக்கி-மைக்கேல் 
* கே.ராஜ்பிரீத்-டாகா
* ஒரு விரல் கிருஷ்ணா ராவ் -தங்குமிட முகாமையாளர்
* எல். ஐ. சி. நரசிம்மன் 
* கிங் கொங்-பொறின் பல்லி
* உதய் பிரகாஷ் 
* ஜீ.எம் சுந்தர் 
* திலிப்
* வீர பாண்டியன் 
* பெருமாள் 
* இராதாகிருஷ்ணன் 
* வரலட்சுமி-ராஜாவினுடைய தாய்
* பவிதா-மேரி
* சர்மிலி
* பேபி ஜெனிபர்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
நியலமைடு

**நியலமைடு** (*Nialamide*) என்பது C16H18N4O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது  நியமிட்டு, நியமைடு, நியூரிடால், சர்கெக்சு என்ற பெயர்களாலும் அழைக்கப்படுகிறது. ஐதரசீன் வகையில் அதிகம் தெரிவு செய்யப்படாத மீளா மோனோ அமீன் ஆக்சிடேசு தடுப்பியாக இச்சேர்மம் வகைப்படுத்தப்படுகிறது . மன அழுத்தம் குறைக்கும் மருந்தாக பயன்படுத்தப்பட்டது. ஈரலுக்கு உகந்ததல்ல என்பதால் பல ஆண்டுகளுக்கு முன்பே அமெரிக்க மருந்து நிறுவனம் பைசர் இம்மருந்து தயாரித்தலை நிறுத்திவிட்டது . 

நியலமைடின் தசைநார் எதிர்ப்புத்திறன் பிரிடினோகார்பமேட்டை வடிவமைக்கப் பயன்படுகிறது . 

## மேற்கோள்கள்

பகுப்பு:பிரிடின்கள்
பகுப்பு:ஐதரசைடுகள்
பகுப்பு:புரோப்பியோனோ அமைடுகள்
மோகினி (2018 திரைப்படம்)

***மோகினி*** 2018 ல் வெளிவந்த நகைச்சுவை திகில் தமிழ்த் திரைப்படமாகும். இதனை இயக்குநர் ரமணா மாதேஷ் எழுதி இயக்கியிருந்தார். திரிசா, ஜாக்கி பக்னானி ஆகியோர் முக்கிய கதாப்பாத்திரத்தில் நடித்திருந்தனர். இவர்களுடன் யோகி பாபு, கணேஷ்கர், பூர்ணிமா பாக்கியராஜ் ஆகியோர் முக்கிய வேடங்களில் நடித்திருந்தனர்.

## நடிகர்கள்

*திரிசா - மோகினி/வைஷ்ணவி
*ஜாக்கி பக்னானி - சந்திப்
*முகேஷ் திவாரி - விக்கி
*யோகி பாபு - கோட்டான்
* பூர்ணிமா பாக்கியராஜ் - மேனகா
*கணேஷ்கர் - கணேஷ்
*ஜாங்கிரி மதுமிதா - மது
*சுவாமிநாதன் - பால்கி
*சுரேஷ் 

## ஆதாரங்கள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:பூர்ணிமா பாக்கியராஜ் நடித்த திரைப்படங்கள்
தைட்டானியம் டெட்ரா அயோடைடு

**டைட்டானியம் டெட்ராஅயோடைடு** (Titanium tetraiodide)  TiI4 என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இச்சேர்மம் கருப்பு நிறமுடைய எளிதில் ஆவியாகக் கூடிய திண்மம் ஆகும். 1863 ஆம் ஆண்டில் இச்சேர்மத்தின் இருப்பு முதன் முதலில் ரூடோல்ப் வெபர் என்பவரால் அறிவிக்கப்பட்டது. இச்சேர்மம் டைட்டானியத்தைத் தூய்மைப்படுத்த உதவும் வான் ஆர்கெல் செயல்முறையில் ஒரு இடைநிலைப் பொருளாகும்.

## இயற்பியல் பண்புகள்
TiI4 ஒரு அரிதான மூலக்கூறு நிலை இரும உலோக அயோடைடாகும்.Ti(IV) மையங்களைக் கொண்ட நான்முகி தனித்த மூலக்கூறுகளைக் கொண்டதாகும். Ti-I பிணைப்பு நீளமானது 261 பிக்கோமீட்டர்  ஆக உள்ளது. இது இச்சேர்மத்தின் மூலக்கூறு நிலையை பிரதிபலிப்பதாக உள்ளது. ஒரு வளிமண்டல அழுத்தத்தில் இச்சேர்மத்தை  TiI4 சிதைவின்றி வாலைவடித்துப் பிரித்தெடுக்க முடியம்; இப்பண்பே வான் ஆன்கெல் செயல்முறையில் இச்சேர்மம் பயன்படுத்தப்படுவதன் அடிப்படைக் காரணமாக உள்ளது. TiCl4 சேர்மத்தின் உருகுநிலைக்கும் (உருகுநிலை -24°செல்சியசு) மற்றும் இச்சேர்மத்தின் TiI4  உருகுநிலைக்கும் (உருகுநிலை&nbsp;150°செல்சியசு) இடையே உள்ள வேறுபாடு கார்பன் டெட்ரா குளோரைடின் உருகுநிலை மற்றும் (உருகுநிலை -23°செல்சியசு) CI<sub>4</sub> ன் உருகுநிலைக்கும் (உருகுநிலை&nbsp;168°செல்சியசு) உள்ள வேறுபாட்டோடு ஒத்ததாக உள்ளது. இது அயோடைடுகளில் வாண்டர்வால்ஸ் இணைப்பானது மற்றவற்றை விட வலிமையான மூலக்கூறிடை விசையாக உள்ளது என்பதை உணர்த்துகிறது.

## மேற்கோள்கள்

பகுப்பு:தைட்டானியம் ஆலைடுகள்
பகுப்பு:அயோடைடுகள்
பகுப்பு:தைட்டானியம்(IV) சேர்மங்கள்
நான் அடிமை இல்லை

**நான் அடிமை இல்லை** (*Nann Adimai Illai*) துவாரகீஷ் இயக்கத்தில் 1986 இல் வெளிவந்த காதல் திரைப்படமாகும். இதில் ரஜினிகாந்த், ஸ்ரீதேவி ஆகியோர் முக்கியக் கதாபாத்திரங்களில் நடித்திருந்தனர். ஸ்ரீதேவி நடித்த கடைசித் தமிழ்ப்படம் இதுவேயாகும். இப்படத்திற்குப் பின்னர் அவர் இந்திப் படங்களில் கவனம் செலுத்தத் தொடங்கினார். மீண்டும் 2012 இல் வெளிவந்த இங்கிலீஷ் விங்கிலீஷ் என்ற படத்தில் தான் தமிழில் தோன்றினார். இப்படம் துவாரகீஷ் இயக்கத்தில் விஷ்ணுவர்தன் நடித்து கன்னடத்தில் வெளிவந்த  'நீ பரேடே காதம்பரி' படத்தின் மறு ஆக்கமாகும். மேலும் இந்தியில் நடிகர் மிதுன் சக்கரவர்த்தியின் நடிப்பில் 'பியார் ஜுக்தா நஹின்' என்ற பெயரில் வெளிவந்தது. இது தெலுங்கு மொழியில் கிருஷ்ணா, ஸ்ரீதேவி நடிக்க 'பஞ்சனி கோபுரம்' என்ற பெயரில் வெளிவந்தது.

## கதைச்சுருக்கம்
விஜய் (ரஜினிகாந்த்) ஒரு தொழில்முறை புகைப்படக் கலைஞனாவான். பணக்காரப் பெண் பிரியா ஸ்ரீதேவிவின் மீது காதல் கொள்கிறான். அவர்களின் பெற்றோரது சம்மதமின்றி இருவரின் திருமணம் நடைபெறுகிறது. இருவருடைய குடும்பப் பின்னணி காரணமாக வெகு விரைவிலேயே இத்திருமணம் மிகவும் கடினமாக மாறுகிறது. இருவருக்கும் சண்டை மூண்டு பிரியா தனது தந்தையின் வீட்டிற்குத் திரும்புகிறாள். சில நாட்களுக்குப் பிறகு பிரியா அடிக்கடி வயிற்று வலியால் துடிக்கிறாள். அவளை பரிசோதித்த மருத்துவர் அவள் ஒரு குழந்தைக்கு தாயாகப் போவதாக கூறுகிறார். இந்த செய்தியை கேட்டவுடன் பிரியா தனக்கும் விஜய்க்கும் இடையே உள்ள வேலியை உடைக்க நினைக்கிறாள். விஜயிடம் இதைப்பற்றிக் கூற நினைக்கிறாள், ஆனால் அவளது தந்தை அவளைத் தடுத்து வேறொருவருடன் திருமணம் செய்து வைக்க முடிவு செய்கிறார். ஆனால் தனது தந்தை தூங்கியவுடன் விஜய்யின் வீட்டிற்குச் செல்கிறாள். விஜய் அங்கே இல்லை. சமீபத்தில் வேறு எங்கோ சென்று விடுகிறான்.

அடுத்த காட்சியில் விஜய் தனது நண்பனை சந்திக்க மருத்துவமனை வருகிறான். வயிற்று வலியால் அவதிப்படும் பிரியாவும் அதே மருத்துவமனைக்கு வருகிறாள். இதையறிந்த விஜய் மிக்க மகிழ்ச்சியடைந்து பிரியாவிடம் பேச விழைகிறான். விஜய் இனி ஒருபோதும் பிரியாவைச் சந்திக்காமால் இருந்தால் குழந்தையை அவனுக்குத் தருவதாக பிரியாவின் தந்தை சொல்கிறார். விஜய்யும் வாக்குறுதித் தந்து குழந்தையுடன் திரும்புகிறான். கண் திறந்த பிரியா குழந்தையைத் தேட குழந்தை இறந்தே பிறந்து விட்டதென அவளது தந்தை கூறுகிறார். பிரியா மிகுந்த மனச்சோர்வடைந்து காணப்படுகிறாள். ஆனாலும் அவளுடைய குழந்தை இன்னும் உயிரோடுதான் இருப்பதாக நம்புகிறாள். விஜய் தனது மகனை ஆளாக்குகிறான். சில வருடங்களுக்குப் பின்னர் விஜய் இருக்குமிடத்தை நெருங்கிய பிரியா தனது மகனைக் காண்கிறாள். அவன் பிரியாவை விஜய்யிடம் அழைத்து செல்கிறான். அவர்கள் அனைவரும் ஒன்று சேர்கின்றனர்.
 
## நடிகர்கள்
* ரஜினிகாந்த்- விஜய் 
* ஸ்ரீதேவி- பிரியா 
* கிரீஷ் கர்னாட்- ராஜசேகர் 
* வி. கே. ராமசாமி 
* மனோரமா
* எஸ். என். பார்வதி 
* எல். ஐ. சி. நரசிம்மன் 
* ஒய். ஜி. மகேந்திரன் 
* சிறுவன் அர்ஜுன்- கண்ணன்
* புஷ்பலதா 
* செந்தாமரை - சங்கர்
* கே. விஜயா

## பாடல்கள்
இத்திரைப்படத்திற்கு விஜய் ஆனந்த் இசையமைத்திருந்தார்.  "ஒரு ஜீவன்தான்" என்ற பாடல் சிவரஞ்சனி இராகத்தில் அமைக்கப்பட்டது.

## மேற்கோள்கள்

## வெளிப்புற இணைப்புகள்
*
*

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
சீசியம் இலித்தியம் போரேட்டு

**சீசியம் இலித்தியம் போரேட்டு** (*Caesium lithium borate*) என்பது CsLiB6O10 என்ற மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நேர் கோட்டு படிகவகை புற ஊதாகதிர் பயன்பாடுகளுக்கும் நான்கு மற்றும் ஐந்தாவது அலை அடுக்கு நியோடிமியம் கலப்பு இட்ரியம் அலுமினியம் கார்னெட்டு அடிப்படை சீரொளி அலைவரிசை (1064 நானோமீட்டர்) உருவாக்கத்திலும் பயன்படுகிறது. 
## நேரியல்சாரா ஒளியியல் பண்புகள்

## மேற்கோள்கள்
*.
*.
## புற இணைப்புகள்
*Non-linear Crystal Cesium Lithium Borate (CsLiB<sub>6</sub>O<sub>10</sub> or CLBO) from MolTech GmbH

பகுப்பு:சீசியம் சேர்மங்கள்
பகுப்பு:இலித்தியம் சேர்மங்கள்
பகுப்பு:போரேட்டுகள்
பகுப்பு:நேரியல்சாரா ஒளியியல் பொருட்கள்